**מועדון כדורגל ריד** הוא מועדון כדורגל אוסטרי, מהעיר ריד (אנ') שבאוסטריה. המועדון הוקם ב-1912, ומשחק בבונדסליגה האוסטרית השנייה.

היסטוריה
--------

תרשים היסטורי של מיקומי הליגה של מועדון הכדורגל ריד לאורך השנים
המועדון נוסד ב 1912 ושיחק בליגות אזוריות באוסטריה עילית עד שנת 1991. בשנה זו עבר לשחק בליגות ארציות. בשנת 1995 עלה בפעם הראשונה ליגת העל האוסטרית ושיחק בליגת העל במשך 8 שנים עד לשנת 2003. בשנת 1998 זכה בגביע האוסטרי בפעם הראשונה ועונה לאחר מכן שיחק בגביע אירופה למחזיקות גביע. בסיבוב הראשון ניצח את קבוצת מ.ט.ק. בודפשט מהונגריה. בשמינית הגמר הפסיד לקבוצת  מכבי חיפה והודח מהטורניר.

בעונת 2002/2003 הגיע לרבע גמר הגביע והפסיד לקבוצת פ.צ. קארנטן. בסוף העונה ירד לליגה השנייה. בעונת 2003/2004 הגיע לחצי גמר הגביע והפסיד לקבוצת גראצר א.ק.. בסוף עונת 2004/2005 חזר לליגת העל ומאז משחק ברציפות בליגת העל האוסטרית. בעונת 2005/2006 הגיע לחצי גמר הגביע והפסיד לקבוצת אוסטריה וינה.

בעונת 2006/2007 שיחק בגביע אופ"א. בסיבוב המוקדמות השני הפסיד לקבוצת פ.צ. סיון משווייץ והודח מהטורניר. בעונה זו הגיע לרבע גמר הגביע והפסיד לקבוצת אוסטריה וינה. בעונה זו הגיע המועדון להישג הטוב ביותר בליגת העל - מקום שני. בעונת 2007/2008 שיחק בגביע אופ"א. בסיבוב המוקדמות הראשון ניצח את קבוצת נפטצ'י באקו מאזרבייג'ן. בסיבוב המוקדמות השני הפסיד לקבוצת פ.צ. סיון משווייץ והודח מהטורניר.

בעונת 2008/2009 הגיע לרבע גמר הגביע והפסיד לקבוצת אדמירה וואקר מודלינג. בעונת 2009/2010 הגיע לחצי גמר הגביע והפסיד לקבוצת שטורם גראץ. בעונת 2010/2011 זכה המועדון בגביע האוסטרי בפעם השנייה ועונה לאחר מכן שיחק בליגה האירופית. בסיבוב המוקדמות השלישי ניצח את קבוצת ברונדבי מדנמרק. בשלב הפלייאוף הפסיד לקבוצת פ.ס.וו. איינדהובן מהולנד והודח מהטורניר.

בעונת 2011/2012 הגיע המועדון לגמר הגביע האוסטרי והפסיד לקבוצת רד בול זלצבורג ועונה לאחר מכן שיחק בליגה האירופית. בסיבוב המוקדמות השני ניצח את קבוצת שחטיור סליהורסק מבלארוס. בסיבוב המוקדמות השלישי הפסיד לקבוצת לגיה ורשה מפולין והודח מהטורניר. בעונה זו הגיע לחצי גמר הגביע והפסיד לקבוצת אוסטריה וינה. בעונת 2013/2014 הגיע לרבע גמר הגביע והפסיד לקבוצת סנקט פלטן.

תארים והישגים
-------------

* **אלופת אוסטריה**:

סגנית אלופה (1): 2006/2007
* **הגביע האוסטרי**:
	+ **זוכה בגביע (2)**: 1997/1998, 2010/2011
	+ סגנית מחזיקת הגביע (2): 2011/2012, 2021/2022
* **גביע אירופה למחזיקות גביע**:
	+ שמינית גמר (1): 1999/1998

שחקנים בולטים
-------------

* טורקיהטורקיה מוחמט אקאגונדוז
* אוסטריהאוסטריה מייקל אנגרשמידט
* אוסטריהאוסטריה הנס פטר ברגר
* אוסטריהאוסטריה אבלד ברנר
* אוסטריהאוסטריה הרביג דרצ'ל
* גרמניהגרמניה תומאס גבאואר
* אוסטריהאוסטריה אוליבר גלסנר
* אוסטריהאוסטריה פיטר הקמאייר
* פוליןפולין אנדז'יי לסיאק
* אוסטריהאוסטריה סטפן לקסה
* בוסניה והרצגובינהבוסניה והרצגובינה אנל האדז'יץ'
* אוסטריהאוסטריה מנואל אורטלצ'נר
* אוסטריהאוסטריה תומאס רייפלצ'אמר
* אוסטריהאוסטריה ז'אן מרק ריגלר
* ספרדספרד איגנסיו רודריגז אורטיז
* אוסטריהאוסטריה אנדראס שיקר

קישורים חיצוניים
----------------

ויקישיתוף מדיה וקבצים בנושא **ריד** בוויקישיתוף
* אתר האינטרנט הרשמי של ריד (בגרמנית)
* ריד, ברשת החברתית פייסבוק

* ריד, ברשת החברתית אקס (טוויטר)

* ריד, ברשת החברתית אינסטגרם

* ריד, ברשת החברתית טיקטוק

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 309655187
* WorldCat (עם VIAF): 309655187

 |